recursal/SuperWikiNEXT-32B huggingface dataset:
**हेरमान बूरहावे** (Hermann Boerhaave, सन् १६६८ - १७३८) पूरे यूरोप में प्रसिद्ध डेनमार्क का चिकित्साविद, वनस्पतिविज्ञानी, इसाई मानतावादी था। वह नैदानिक शिक्षा का संस्थापक तथा कभी-कभी आधुनिक शरीरक्रियाविज्ञान का जनक भी माना जाता है। (अपने शिष्य, अल्ब्रेट फॉन हालर, के साथ)। उसका सिद्धान्त था- 'सरलता सत्य की पहचान है।'

हेरमान का जन्म लाइडन (Leiden) के निकट वूरहूट (Voorhout) में हुआ था। लाइडन में शरीरक्रिया विज्ञान और हार्डरविक में आपने चिकित्सा शास्त्र की शिक्षा प्राप्त की। लाइडन के विश्वविद्यालय में आप वनस्पति तथा चिकित्सा शास्त्रों के प्राध्यापक, विश्वविद्यालय के रेक्टर तथा व्यावहारिक चिकित्सा एवं रसायन विज्ञान के प्रोफेसर रहे।

१७वीं शताब्दी तक चिकित्सा विज्ञान की पढ़ाई केवल पुस्तकों तक ही सीमित रहती थी। रोगी से उसका कोई संबंध नहीं रहता था। सन् १६३६ में लाइडन में प्रथम बार रोगी को शैय्या के पास खड़े होकर अध्ययन का प्रारंभ हुआ तथा बूरहावे का इस प्रकार के प्रथम महान् अध्यापक होने का श्रेय प्राप्त है। इन्होंने इस क्षेत्र में इतनी प्रसिद्धि प्राप्त की कि चीन के एक अधिकारी द्वारा लिखा पत्र, जिसपर पते के स्थान पर केवल 'सेवा में यशस्वी बूरहार्वे, यूरोप के चिकित्सक' लिखा था, भेजा गया और वह सीधे बूरहावे के पास जा पहुँचा। उनके शिष्यों में पीटर महान भी थे। चिकित्सा शास्त्र के अध्यापन के आधुनिक तरीकों का आरंभ बूरहावे से हुआ।

ये 'इंस्टिट्यूशोंस मेडिसि' (सन् १७०८), एफोरेज़्मी डी काग्नासेंडिस एट क्यूरंडिस (सन् १७०९), जिसपर जेरार्ड फॉन स्वीटेन ने पाँच खंडों में टीका लिखी थी, तथा अन्य महत्व की पुस्तकों के प्रणेता भी थे।
नेगेरी सेमबिलान के यामतुआन बेसर का निवास, जो "इस्ताना बेसर सेरी मेनांती" कहलाता है
सेरी मेनांती पुराना महल
**सेरी मेनांती** (Seri Menanti) दक्षिणपूर्व एशिया के मलेशिया देश के नेगेरी सेमबिलान नामक राज्य में स्थित एक शहर है। यह उस राज्य के पारम्परिक राजघराने की राजधानी भी है, हालांकि नेगेरी सेमबिलान की वास्तविक प्रशासनिक राजधानी सेरेम्बन है, जो एक भिन्न शहर है। मलेशिया के अधिकतर राज्यों में "सुल्तान" राज्य का औपचारिक (बिना प्रशासनिक शक्तियों वाला) संवैधानिक राजाध्यक्ष होता है, लेकिन नेगेरी सेमबिलान में सुल्तान की बजाए यामतुआन बेसर नामक राजाध्यक्ष है। नेगेरी सेमबिलान के यामतुआन बेसर का महल सेरी मेनांती में ही है और इसे "इस्ताना बेसर" कहा जाता है ("इस्ताना" या "अस्ताना" मलय भाषा में संस्कृत के "स्थान" शब्द का रूप है)।

इतिहास और नामोत्पत्ति
---------------------

१४वीं शताब्दी ईसवी में मिनंगकाबाऊ लोग सुमात्रा द्वीप से नेगेरी सेमबिलान क्षेत्र में आये और स्थानीय राजनीति पर काबू करने लगे। १५वीं सदी में वे सेरी मेनांती के क्षेत्र पर फैलने लगे और मान्यता है कि एक मिनंगकाबाऊ राजकुँवर ने यहाँ चावल के तीन छोटे पौधे देखे और इस क्षेत्र का नाम "पैडी मेनांती" रखा, यानि "चावल की प्रतीक्षा"। आगे चलकर यह नाम "सेरी मेनांती" (सेरी संस्कृत के श्री शब्द का रूप है) हो गया, जिसका अर्थ "चावल की देवी" है।

इन्हें भी देखें
---------------

* नेगेरी सेमबिलान
* सेरेम्बन
* मिनंगकाबाऊ लोग

सन्दर्भ
-------

1. ↑  "West Malaysia and Singapore," Wendy Moore, Tuttle Publishing, 1998, ISBN 9789625931791
2. ↑  "A Malay-English Dictionary," R.J. Wilkinson; Published by Kelly and Walsh, Limited, 1901, *... استان astana or istana [Skr. asthana, a residence.] A prince's residence; a palace ...*
अफ़्ग़ानिस्तान का हेरात प्रान्त (लाल रंग में)
हेरात प्रान्त में कुछ बच्चियाँ
**हेरात** (पश्तो: هرات‎, अंग्रेजी: Herat) अफ़्ग़ानिस्तान का एक प्रांत है जो उस देश के पश्चिम में स्थित है। इस प्रान्त का क्षेत्रफल ५४,७७८ वर्ग किमी है और इसकी आबादी सन् २००६ में लगभग १७.६ लाख अनुमानित की गई थी। इस प्रान्त की राजधानी ऐतिहासिक हेरात शहर है। अफ़्ग़ानिस्तान के अन्य प्रान्तों के अलावा, हेरात प्रान्त की सरहदें ईरान और तुर्कमेनिस्तान को भी लगती हैं। इस प्रान्त के लगभग ६०% लोग फ़ारसी-भाषी ताजिक समुदाय से हैं। यहाँ पश्तून लोग भी हैं, जिनमें से बहुत से ख़ानाबदोश चरवाहे हैं।

तालिबान का क़ब्ज़ा
------------------

अफ़्ग़ानिस्तान के अन्य इलाक़ों की तुलना में हेरात का सामाजिक खुला रहा है और स्त्रियों को शिक्षा और नौकरियों में बहुत मौक़े मिलते थे। १९९२ में जब हेरात पर तालिबान ने क़ब्ज़ा किया तो उन्होने यहाँ अपना कट्टरवादी शासन लागू किया जिस से हेरात में काफ़ी रोष रहा। उन्होंने अफ़्ग़ानिस्तान के दक्षिणी भाग से पश्तून सिपाहियों को लाकर हेरात को एक बंदी क्षेत्र की तरह सख़्ती से सरकार चलाई। २००१ में जब अमेरिकी हस्तक्षेप के बाद तालिबान सत्ता से हटाई गई, हेरात में फिर एक सुव्यवस्थित सरकार आई। अफ़्ग़ानिस्तान में हेरात को एक अधिक सुरक्षित क्षेत्र माना जाता है।

इन्हें भी देखें
---------------

* अफ़्ग़ानिस्तान

सन्दर्भ
-------

1. ↑  The World Factbook: Afghanistan (अंग्रेज़ी) Archived 2017-09-20 at the Wayback Machine, Central Intelligence Agency (सी आइ ए), Accessed 27 दिसम्बर 2011
2. 1 2  After the Taliban: life and security in rural Afghanistan, Neamatollah Nojumi, Dyan E. Mazurana, Elizabeth Stites, Rowman & Littlefield, 2009, ISBN 978-0-7425-4032-3, *... The population is 60 percent Tajik with a substantial Pashtun minority ... The educated and relatively liberal Herati society chafed under Taliban rule ... Security in Herat is very good ...*

| * दे
* वा
* सं
अफ़ग़ानिस्तान के प्रांत |
| --- |
| बदख़्शान  •  बादग़ीस  •  बग़लान  •  बल्ख़  •  बामयान  •  दायकुंदी  •  फ़राह  •  फ़ारयाब  •  ग़ज़नी •  ग़ोर  •  हेलमंद  •  हेरात  •  जोज़जान  •  काबुल  •  कंदहार  •  कापीसा  •  ख़ोस्त  •  कुनर  •  कुंदुज़  •  लग़मान  •  लोगर  •  नंगरहार  •  नीमरूज़ •  नूरिस्तान  •  ओरूज़्गान  •  पकतिया  •  पकतीका  •  पंजशीर  •  परवान  •  समंगान  •  सर-ए-पोल  •  तख़ार  •  मैदान वरदक  •  ज़ाबुल |  |
'*सेर्रातेइक्स की सांता मारिया* (Santa Maria de Serrateix)' रोमनेस्क शैली में बना एक गिरजाघर एक पूर्व-बेनेडिक्टाइन ऍबे है जो कि बी०वी०-4235 पर स्थित है। यह रोड बेरगेउएदा के कोमारका में आती है।

इतिहास
------

इस आश्रम का इतिहास 940 ईसवी से शुरू होता है जब ईसाई धर्म के संयासियों के समूह ने इस क्षेत्र पर बसने का महत्वपूर्ण निर्णय लिया था। 977 से यह सेर्दुन्या काउन्टी और बेसालू काउंटी के अधीन हो गया था जबकि इसी बीच फ़्रॉइला एक ऍबट बन गया था (977-993)। चूँकि यहाँ पर 13 ईसाई धर्म के संयासियों को शरण दी गई थी, यहाँ के लिए ओलीबा काब्रेता से अनुदान प्राप्त हुए थे। 1077 बने एक नए गिरजाघर को 1126 में पवित्र किया गया था। चौदहवी शताब्दी में जब यहाँ केवल छः ईसाई धर्म के संयासी सो रहे थे, उसी समय घंटाघर बरबाद हो गया था। इसलिए 1373 में नए रूप में गिरजाघर का निर्माण हुआ था। इस नवनिर्मित गिरजाघर को बेरेंगुअर दे ल्युचा ऍबट के अंगरगत लाया गया था। बाद में इस गिरजाघर को उर्गेय के बिशप के नेतृत्व के अधीन किया गया था।

इस गिरजाघर को पुनर्निर्मित करते समय अधूनिकरण और पारम्परिक शैली के मिश्रण से सम्मिलित होने वाली वास्तुकला का प्रयोग किया गया था। इस गिरजाघर को 1798 और 1827 के बीच फिर से बनाया गया था। निर्माण की देख-रेख में एक अहम भूमिका वास्तुकार जोज़ेप तोर्रेवेदेला (Josep Torrevedella) की थी जिन्होंने मुख्य शैली निर्माण को 1793 में पूरा किया था।  इन इमारतों स्पेन की गृह युद्ध के दौरान काफ़ि हानि हुई थी और आश्रम से जुडी सम्पत्तियों को नुक़्सान पहुँचा था। ऍबट बेर्रेंगेर दे तॉरिगुएस को बिएन दे इंतेरेस कल्चरल की सूची में सम्मिलित किया गया है 1982 में। .

सन्दर्भ
-------

1. ↑  स्पेन के संस्कृति मंत्रालय का संरक्षित इमारतों के डेटाबेस (Database of protected buildings) (movable और non-movable) (स्पेनिश)।
2. 1 2  "Monestir de Serrateix" (कातालान में). Gran Enciclopèdia Catalana. मूल से 2 दिसंबर 2013 को पुरालेखित. अभिगमन तिथि 26 November 2013.
3. ↑  "Documento BOE-A-1999-15008" (स्पेनिश में). Agencia Estatal Boletín Oficial del Estado, Government of Spain. मूल से 2 दिसंबर 2013 को पुरालेखित. अभिगमन तिथि 26 November 2013.

और पढ़ने के लिए
---------------

* Bolòs, Jordi, *Diplomatari del monestir de Santa Maria de Serrateix (segles X-XV)*, Fundació Noguera, Barcelona, 2006. ISBN 84-9779-465-6.

बाहरी कड़ियाँ
-------------

* Monasterio de Santa Maria de Serrateix with several photographs (स्पेनिश)
* Making Agreements in Medieval Catalonia: Power, Order, and the Written Word ... By Adam J. Kosto गूगल पुस्तक
* फ़्लिकर के चित्र
* Economic and biological interactions in pre-industrial Europe, from the 13th Century Spain By Istituto internazionale di storia economica F. Datini. Settimana di studio गूगल पुस्तक

इन्हें भी देखें
---------------

* बिएन दे इंतेरेस कल्चरल की सूची बारसेलोना प्रान्त में


|  |  |
| --- | --- |
|  |  विकिमीडिया कॉमन्स पर ***Santa Maria de Serrateix*** से सम्बन्धित मीडिया है।  |

निर्देशांक: 41°56′47″N 1°46′36″E﻿ / ﻿41.94639°N 1.77667°E﻿ / 41.94639; 1.77667
जिस संगठन ने इस स्विस सूत्र का स्म्पादन किया है वह है विश्व व्यापार संगठन।
**स्विस सूत्र** या **स्विस फॉर्मूला**, अन्तर्राष्ट्रीय व्यापार में प्रशुल्क दरों (टैरिफ रेट्स) को कम करने व समतुल्य बनाने के लिए बनाया गया एक गणितीय सूत्र है। अनेक देश विश्व व्यापार संगठन के व्यापार सौदों में इसके प्रयोग किये जाने पर जोर दे रहे हैं। यह सूत्र सर्वप्रथम स्विस प्रतिनिधिमंडल द्वारा विश्व व्यापार संगठन के दोहा विकास दौर में प्रस्तुत किया गया था। टोक्यो दौर में ऐसा ही मिलती जुलती विधि का प्रयोग किया गया था।

इसका उद्देश्य एक ऐसी क्रियाविधि रखना है जिससे कि अधिकतम प्रशुल्क दर पर सहमति बन सके, साथ ही पहले से कम प्रशुल्क लेने वाले देश भी और अधिक कटौती पर मान जायें।

विवरण
-----

सूत्र इस प्रकार है -

{\displaystyle T\_{\text{new}}={\frac {AT\_{\text{old}}}{A+T\_{\text{old}}}}}
जहाँ

*A* इन दोनों को निरूपित करता है - अधिकतम तय किया गया प्रशुल्क जो कि कहीं लगाया जा सकता है, तथा एक सर्वनिष्ठ गुणांक जिससे हरेक देश में प्रशुल्क कटौती तय होगी।
*T*old देश विशेष की वर्तमान प्रशुल्क दर है, तथा
*T*new उस देश का भविष्य की प्रशुल्क दर है।
उदाहरणार्थ, A के २५ % मान के लिए -

यदि एक उच्च प्रशुल्क वाले देश की दर *T*old, ६०००% है, तब इसका *T*new होगा २४.९% यानी लगभग २५%. जिनकी प्रशुल्क दर ६४% के आसपास है, वे १८% के आसपास पहुँच जायेंगे, जो कि अधिकतम दर A की अपेक्षा कम होगा। जिनकी दर १२ % है वे ८.१% पर पहुँचेंगे, जो कि अधिकतम से काफी कम होगा। जिनकी दर २.३% होगी वे २.१ पर पहुँच जायेंगे।

गणितीय भाषा में स्विस सूत्र के ये गुण हैं :

1. जैसे जैसे *T*old अनंत की ओर अग्रसर होता है, *T*new *A* की ओर अग्रसर होगा, जो कि सम्मत अधिकतम प्रशुल्क दर है,
2. जैसे जैसे *T*old शून्य की ओर अग्रसर होगा, *T*new *T*old की ओर अग्रसर होगा, अर्थात् प्रशुल्क में कोई परिवर्तन नहीं, क्योंकि यह पहले से ही कम है।

सन्दर्भ
-------

1. ↑  "डब्ल्यू टी ओ: ए सम्पल गाइड - नामा निगोशिएशन्स". मूल से 5 जुलाई 2010 को पुरालेखित. अभिगमन तिथि 6 जुलाई 2010.
2. ↑  "मोर् डीटेल्स ऑन् स्विस् फॉर्मूला" (PDF). मूल (PDF) से 20 जुलाई 2011 को पुरालेखित. अभिगमन तिथि 6 जुलाई 2010.
**सोराँव** (Soraon) भारत के उत्तर प्रदेश राज्य के प्रयागराज ज़िले में स्थित एक नगर है। यह इसी नाम की तहसील में स्थित है।

विवरण
-----

जिला मुख्यालय, प्रयागराज, से सोराँव तहसील मुख्यालय 25 किमी दूर है। पूर्व में इसका नाम सोराम था और मान्यता है कि वन गमन के दौरान भगवान श्री राम ने यहां विश्राम किया था। यहां मौनी बाबा का प्रचीन आश्रम था जहां बंदरों की विशाल टोलियों रहती थी। सोराँव तहसील क्षेत्र में 4 विकास खण्ड हैं। सोराँव, मऊआइमा, होलागढ और कौड़िहार। इनमें से कौड़िहार उत्तर प्रदेश की सबसे बड़ा विकास खण्ड है। सोराँव तहसील क्षेत्र कृषि प्रधान हैं और आलू की बंपर पैदावार होती है। यहां रामायण कालीन पौराणिक स्थल श्रृंगवेरपुर धाम, महाभारत कालीन पाण्डेश्वरनाथ धाम, बांकेश्वर नाथ धाम, गौरैया देवी मंदिर, सीआरपीएफ ग्रुप केंद्र, आरएएफ 101 बटालियन केन्द्र, कताई मील, लूट, राजर्षि टंडन मुक्त विश्वविद्यालय मुख्यालय समेत दर्जनों पौराणिक महत्व वाले स्थल मौजूद है।

इन्हें भी देखें
---------------

* प्रयागराज ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
सागवान की खेती आज किसानों को वरदान साबित होती नजर आ रही है। आज दुनियाभर के कई किसान सागवान की खेती एक लंबे समय का फायदेमंद निवेश के रूप में अपना रहे है। मनुष्य ने अपने निजी स्वार्थ के लिए बेशुमार जंगल काट दिए। जंगलो की सफाई से हुए गंभीर परिणाम आज मनुष्य की सामान्य जीवन पर बुरा असर दिखा रहे है। इस दौर में फर्नीचर, जहाज निर्माण आदि लकड़ी के उपयोग से निर्मित सामग्री की मांग मार्केट में तेजी पर है। इस बढ़ते मार्केट के लिए आवश्यक लकड़ी मिलना मुश्किल हो गया है। उपलब्ध लकड़ी ऊँचे दाम पर बेचीं जा रही है। इस परिस्थिति का फायदा किसान आसानी से उठाके अच्छा मुनाफा कमा सकते है। 

सागवान की खेती से होने वाले लाभ 
१ सबसे अहम् फायदा चोरी छुपे जंगलो की होने वाली कटाई रोकने के लिए बेहतर उपाय। 
२ तापमान वृधि की समस्या से राहत में सहाय्यक कदम। 
३ किसानों को आर्थिक स्थैर्य दिलाने में फायदेमंद खेती।
४ सागवान कि लकडी के उत्पाद कि निर्मिती उद्योग से कई मजदुरो को रोजगार प्राप्ती। 
५ साथ हि किसान सागवान कि खेती से नये व्यवसाय कि निव रख सकता है। 

सागवान कि खेती न सिर्फ किसान को फायदेमंद है बल्की लकडी उद्योग से जुडे कई लोगो के अच्छे रोजगार का कारण भी है। साथ हि पर्यावरण कि भलाई मे भी अत्यंत लाभदायक है।
**सागरिका घाटगे** एक भारतीय मॉडल और फिल्म अभिनेत्री हैं जिन्होंने 2007 में चक दे! इंडिया में प्रीती सभरवाल की भूमिका के साथ अपनी शुरुआत की थी। 2015 में, उन्होंने डर फैक्टर में एक प्रतियोगी के रूप में भाग लिया और फाइनल में बने। वह एक राष्ट्रीय स्तर पर एथलीट है।

प्रारंभिक जीवन
--------------

सागरिका का जन्म महाराष्ट्र के कोल्हापुर में विजेशिंह घाट और उर्मिला घाटगे से हुआ था, जहां वह आठ वर्ष की आयु तक रहीं थीं। उसके बाद वह मेयो कॉलेज गर्ल्स स्कूल में पढ़ने के लिए राजस्थान अजमेर चली गईं। वह कोल्हापुर के शाहू महाराज के माध्यम से भारत के पूर्व शाही घर से संबंधित है, उसके पिता कागल के पूर्व शाही परिवार और उनकी दादी सीता राजे घाट इंदौर के तुकोजीराव होलकर III की बेटी हैं। उसका एक भाई है। वह एक राष्ट्रीय स्तरीय हॉकी खिलाड़ी थीं।

करियर
-----

हेज़ल कीच और फतेमा अगरकर के साथ सागरिका घाटगे
2007 में, घाटगे ने फिल्म चक दे! इंडिया में भारतीय महिला राष्ट्रीय हॉकी टीम के एक काल्पनिक सदस्य प्रीती सबवाल को चित्रित किया था।  वह फैशन पत्रिकाओं और विभिन्न फैशन शो में दिखाई दी है। घाट 2009 की फिल्म, फॉक्स के रूप में उर्वशी माथुर में दिखाई दिए। बाद में उसने माली ना माइली हम में कामयाह को चित्रित किया। घाट की पहली मुख्य भूमिका फिल्म रश में इमरान हाश्मी के विपरीत है, जिसे 24 अक्टूबर 2012 को रिलीज़ किया गया था।

व्यक्तिगत जीवन
--------------

24 अप्रैल 2017 को, घाटगे ने क्रिकेटर ज़हीर ख़ान को अपनी सगाई की घोषणा की। इस जोड़े ने नवंबर 2017 में शादी की।

इन्हें भी देखें
---------------

* दीपिका पल्लीकल
* आरती वेंकटेश
* संजना गणेशन
* चाहत खन्ना
* मयंती लैंगर
* हेज़ल कीच

सन्दर्भ
-------

1. ↑  "I miss playing hockey: Sagarika Ghatge". *Times of India*. मूल से 12 फ़रवरी 2017 को पुरालेखित. अभिगमन तिथि 9 February 2017.
2. ↑  "Mistaken identity for Sagarika Ghatge". *Times of India*. मूल से 24 सितंबर 2018 को पुरालेखित. अभिगमन तिथि 2018-06-02.
3. ↑  "I’m determined & focused: Sagarika". *Times of India*. .
4. ↑  "Sagarika Ghatge is Reebok's brand ambassador". मूल से 14 मार्च 2012 को पुरालेखित. अभिगमन तिथि 23 Feb 2012.
5. ↑  "Zaheer Khan announces engagement with actress Sagarika Ghatge". *The Indian Express*. मूल से 25 अप्रैल 2017 को पुरालेखित. अभिगमन तिथि 24 April 2017.
6. ↑  "पहले भी हुआ क्रिकेट और बॉलीवुड का मिलन". मूल से 28 नवंबर 2018 को पुरालेखित. अभिगमन तिथि 28 नवंबर 2018.

बाहरी कड़ियाँ
-------------

|  |  |
| --- | --- |
|  | **सागरिका घाटगे** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर सागरिका घाटगे
निर्देशांक: 26°47′44″N 82°11′40″E﻿ / ﻿26.7956°N 82.1945°E﻿ / 26.7956; 82.1945

5 जुलाई 2005 को इस्लामिक आतंकी संगठन लश्कर-ए-तैयबा के पांच आतंकवादियों ने अस्थायी राम मंदिर पर हमला किया. सभी पांच को मुठभेड़ में केंद्रीय रिजर्व पुलिस बल (सीआरपीएफ) द्वारा गोली मार दी गयी, जबकि एक नागरिक की आतंकियों द्वारा ग्रेनेड हमले में मृत्यु हो गई। सीआरपीएफ के तीन सिपाही हताहत हुए, जिनमें से दो गंभीर रूप से घायल हुए।

बाद
---

भारत के अधिकांश राजनीतिक संगठनों ने हमले के बर्बर स्वरुप की निंदा की और लोगों से अनुरोध किया की कानून और व्यवस्था बनाए रखें. राष्ट्रीय स्वयंसेवक संघ, उसके सहयोगी संगठनों विश्व हिन्दू परिषद और भारतीय जनता पार्टी (भाजपा) ने भारत में व्यापक विरोध और प्रर्दशन की घोषणा की 8 जुलाई, 2005 के लिए. भाजपा अध्यक्ष एल. के. आडवाणी ने आतंकवादी गतिविधियों रोकथाम के अधिनियम को हमले के मद्देनजर पुनः बहाली की बात कही.

यह भी देखें
-----------

* भारत में आतंकवाद

संदर्भ
------

1. ↑  "The Hindu : Front Page : Armed storm Ayodhya complex". *hindu.com*. मूल से 29 मार्च 2014 को पुरालेखित. अभिगमन तिथि 23 सितंबर 2018.
2. ↑  "People's Daily Online -- Indian PM condemns the attack in Ayodhya". *people.com.cn*. मूल से 11 अक्तूबर 2012 को पुरालेखित. अभिगमन तिथि 23 सितंबर 2018.
3. ↑  "Advani blames Ayodhya attack on Pota repeal". Financial Express. 2005-07-09. मूल से 19 अगस्त 2014 को पुरालेखित. अभिगमन तिथि 2014-08-18.
**सूफ़ी अंबा प्रसाद भटनागर** (१८५८ - २१ जनवरी, १९१७) भारतीय स्वतंत्रता संग्राम के एक महान क्रांतिकारी थे। इनका जन्म १८५८ में मुरादाबाद, उत्तर प्रदेश में हुआ था। इनके जन्म से ही दायां हाथ नहीं था। इन्होंने १९०९ में पंजाब से 'पेशवा' अखबार निकाला। बाद में अंग्रेज़ों से बचने हेतु नाम बदल कर सूफ़ी मुहम्मद हुसैन रखा। इस कारण ये सूफ़ी अंबा प्रसाद भटनागर के नाम से प्रसिद्ध हुए। इन्हें १८९७ और फिर १९०७ में दूसरी बार फांसी की सजा ब्रिटिश सरकार ने सुनायी थी। इससे बचने के लिए ये नाम बदल कर ईरान भाग गये। वहां ये गदर पार्टी के अग्रणी नेता भी रहे। इनका मकबरा ईरान के शीराज़ शहर में स्थित है।

परिचय
-----

क्रान्तिकारी सेनानियों में सूफ़ी जी का स्थान अत्यधिकमहत्वपूर्ण है। वे आजीवन स्वतंत्रता के लिए ही साधना करते रहे। उन्होंने जेलों की कोठरियों में कठोर से कठोर यातनायें भी सहन कीं। अन्त में उन्हेंदेश की स्वतंत्रता के लिए ही ईरान जाना पड़ा। ईरान में ही उन्होंने अंग्रेजों से लड़ते हुए अपनी सांसें तोड़ दी। सुनते हैं, आज भी ईरान में उनकी समाधि विद्यमान है। 

सूफ़ी जी का जन्म १८५८ ई. में मुरादाबाद में हुआ था। जन्म के समय ही उनका एक हाथ कटा हुआ था। बड़े होने पर जब उनसे किसी ने पूछाकि, आपका एक हाथ कटा हुआ क्यों है, तो उन्होंने उत्तर दिया १८५७ ई. की स्वतंत्रता की लड़ाई में मैंने अंग्रेजों से युद्ध किया था। उसी युद्ध में हमारा हाथ कट गया था। मेरा पुनर्जन्म हुआ, पर हाथ ठीक नहीं हुआ। सूफ़ी जी ने सर्वोच्च शिक्षा प्राप्त की थी। वे बड़े अच्छे लेखक थे। वे उर्दू में एक पत्र निकालते थे। उन्होंने दो बार अंग्रेजों के विरूद्ध बड़े कड़े लेख लिखे, फलस्वरूप उन पर दो बार मुकदमा चलाया गया। प्रथम बार उन्हें ४ मास की और द्वितीय बार ९ वर्ष की कठोर सजा दी गई थी। उनकीसारी सम्पत्ति भी जप्त कर ली गई थी। सूफ़ी जी कारागार से लौटने पर हैदराबाद चले गए। कुछ दिनों तकहैदराबाद में रहे, फिर लाहौर चले गये। लाहौर में सरदार अजीत-सिंह की संस्था, भारत माता सोसायटी में काम करने लगे। इन्हीं दिनों उन्होंने एक पुस्तक लिखी, जिसका नाम विद्रोही ईसा था। उनकी यह पुस्तक बड़ी आपत्तिजनक समझी गई। फलस्वरूप अंग्रेज सरकार उन्हें गिरफ्तार करनेका प्रयत्न करने लगी। सूफ़ी जी गिरफ्तारी से बचने के लिए नैपाल चले गए, पर नैपालमें पकड़ लिए गए और भारत लाये गए। लाहौर में उन पर राजद्रोह का मुकदमा चलाया गया, पर कोई प्रमाण न मिलने के कारण उन्हें छोड़ दिया गया। 

१९०६ ई. में जब अजीतसिंह को बन्दी बनाकर देश निकाले की सजा दी गई तो सूफ़ी के पीछे भी पुलिस पड़ गई। सूफ़ी अपने साथी कल्याण चन्द्र दीक्षित एवं अन्य कई साथियों के साथ पहाड़ों पर चले गये। कई वर्षों तक वे इधर-उधर घूमते रहे। जब धर-पकड़ बन्द हुई, तो फिर लाहौर जा पहुंचे। लाहौर से सूफ़ी जी ने एक पत्र निकला जिसका नाम **पेशवा** था। सूफ़ी जी शिवाजी के अनन्य भक्त थे। उन्होंने पेशवा में शिवाजी पर कई लेख लिखे जोबड़े आपत्तिजनक समझे गए। फलत: उनकी गिरफ्तारी की खबरें फिर उड़ने लगीं। सूफ़ी जी पुन: गुप्त रूप से लाहौर छोड़कर ईरान की ओर चल दिये। वे बड़ी कठिनाई से अंग्रेजों की दृष्टि से बचते-बचते ईरान जा पहुंचे। १९१५ई. सूफ़ी जी का देहावसान हो गया। उनकी समाधि आज भी ईरान मेंमौजूद हैं।

सन्दर्भ
-------

1. ↑  हिस्ट्री ऑफ गदर मूवमेंट Archived 2009-05-19 at the Wayback Machine। जसपाल सिंह
2. ↑  पंजाब म्यूज़ियम Archived 2016-03-05 at the Wayback Machine जालस्थल पर

बाहरी कड़ियाँ
-------------

* भारत के गुमनाम सूफी पत्रकार क्रन्तिकारी **अम्बाप्रसाद**, जिनकी समाधि है ईरान में !
ये भी देखें: ओलंपिक पदक तालिका
पदक तालिका अंतर्राष्ट्रीय ओलंपिक समिति (आईओसी) द्वारा प्रदान की गई जानकारी पर आधारित है और आईओसी के अपने प्रकाशित पदक तालिका में सम्मेलन के अनुरूप है। डिफ़ॉल्ट रूप से, टेबल को देश से एथलीटों की जीत के स्वर्ण पदक की संख्या के अनुसार आदेश दिया जाता है (इस संदर्भ में, एक राष्ट्र एक राष्ट्रीय ओलंपिक समिति द्वारा प्रतिनिधित्व किया गया एक इकाई है)। रजत पदक की संख्या को ध्यान में रखा जाता है और उसके बाद कांस्य पदक की संख्या। यदि राष्ट्र अभी भी बांध रहे हैं, तो समान रैंकिंग दी गई है और उन्हें वर्णानुक्रम में सूचीबद्ध किया गया है।
1932 खेल ही एकमात्र शीतकालीन ओलंपिक थे जिसमें संयुक्त राज्य अमेरिका ने 2010 शीतकालीन ओलंपिक तक सबसे अधिक पदक जीते थे।

      होस्ट देश (संयुक्त राज्य अमेरिका)

| क्रमांक | देश | स्वर्ण | रजत | कांस्य | कुल |
| --- | --- | --- | --- | --- | --- |
| 1 | संयुक्त राज्य अमेरिका  संयुक्त राज्य अमेरिका (USA) | 6 | 4 | 2 | 12 |
| 2 | नॉर्वे  नॉर्वे (NOR) | 3 | 4 | 3 | 10 |
| 3 | स्वीडन  स्वीडन (SWE) | 1 | 2 | 0 | 3 |
| 4 | कनाडा  कनाडा (CAN) | 1 | 1 | 5 | 7 |
| 5 | फिनलैंड  फिनलैंड (FIN) | 1 | 1 | 1 | 3 |
| 6 | ऑस्ट्रिया  ऑस्ट्रिया (AUT) | 1 | 1 | 0 | 2 |
| 7 | फ्रांस  फ्रांस (FRA) | 1 | 0 | 0 | 1 |
| 8 | स्विट्जरलैंड  स्विट्जरलैंड (SUI) | 0 | 1 | 0 | 1 |
| 9 | जर्मनी  जर्मनी (GER) | 0 | 0 | 2 | 2 |
| 10 | हंगरी  हंगरी (HUN) | 0 | 0 | 1 | 1 |
| कुल (10 एनओसी) | 14 | 14 | 14 | 42 |

सन्दर्भ
-------
सुमो कुश्ती का दृश्य
**सुमो** जापानी कुश्ती का नाम है। यह जापान का राष्ट्रीय खेल भी है। सूमो का शिंतो धर्मानुयायियों में काफी़ महत्त्व है। यूं तो सूमो कुश्ती हर वर्ग और स्तर पर खेली जाती है, लेकिन इसके लिए कुछ राष्ट्रीय प्रतियोगिताएं काफी़ लोकप्रिय हैं। स्कूल, कॉलेज, संगठन, आदि में सूमो प्रतियोगिताएं आयोजित होती हैं।

इतिहास
------

सूमो का इतिहास जापान जितना ही पुराना है। 8वीं सदी में सूमो प्रचलन में आया। इसे पहले सुमाई के नाम से जाना जाता था। सुमो  का इतिहास खोजना है, तो १५०० साल पीछे जाना होगा. यायोई कालखंड से खेला जाता है। प्राचीन काल से खेला जाने वाला यह खेल आज तक बदला नहीं है। 

### सुमो महिलाएं

सुमो कुश्ती में महिलाओं का प्रवेश निषिद्ध है। अगर कोई महिला दोह्यो के पास से भी गुजर जायें तो दोह्यो मतलब आखाडे का शुद्धीकरण किया जाता है।

सन्दर्भ
-------

1. ↑  Pathade, Mahesh. "history of sumo wrestling". *Kheliyad*. मूल से 17 मार्च 2020 को पुरालेखित. अभिगमन तिथि 2020-03-10.
2. ↑  Pathade, Mahesh. "sumo wrestling in women". *Kheliyad*. अभिगमन तिथि 2020-03-10.[*मृत कड़ियाँ*]

बाहरी कड़ियाँ
-------------

* Nihon Sumo Kyokai Official Grand Sumo Home Page
* The Sumo Forum
* Banzuke.com
* Sumo FAQ
* Sumo introduction including biographies and autographs
* Searchable Sumo Database
* Szumo.hu
* Sumo Fan Magazine
* Sumo News and Analysis
* Info-Sumo.net
* Mainichi Daily News: Sports Sumo News
* British Sumo Federation
जीवविज्ञान (biology) की दृष्टि से एक विशिष्ट कार्य करने वाले उत्तकों के समूह को **अंग** (organ) कहते हैं।

जन्तुओं के अंग
--------------

हृदय, फेफडे (फुफ्फुस), मस्तिष्क, आँख, आमाशय (stomach), प्लीहा (spleen), अस्थियाँ (bone), अग्न्याश (pancreas), वृक्क या गुर्दे (kidneys), यकृत (liver), आंतें (intestines), त्वचा (skin) (त्वचा, मनुष्य का सबसे विशाल अंग है), मूत्राअशय (urinary bladder), योनि (मादाओं में), शिश्न (penis), गुदाद्वार (anus) आदि।

वनस्पतियों (plants) के अंग
--------------------------

जड़ (root), तना (stem), पत्ती (leaf), फूल, बीज एवं फल

अंग तंत्र
---------

कार्य की दृष्टि से आपस में सम्बन्धित अंगों के समूह को **अंग तन्त्र** (organ system) कहते हैं। उदाहरण के लिये **मूत्र तंत्र** में वे अंग सम्मिलित हैं जो मूत्र के उत्पादन, भण्डारण एवं उसके वहन में काम आते हैं।

### मानव के मुख्य अंग तन्त्र

मानव शरीर में मुख्यतः ग्यारह (११) अंग तन्त्र हैं:

* पाचन तन्त्र (Digestive system)
* कंकाल तन्त्र (Skeletal system)
* पेशी तन्त्र (Muscular system)
* तन्त्रिका तन्त्र (Nervous system)
* अंतःस्रावी तन्त्र (Endocrine system)
* संवहन तन्त्र (Cardiovascular system)
* श्वसन तन्त्र (Respiratory system)
* जनन तन्त्र (Reproductive system)
* आच्छादन तन्त्र (त्वचा) (Integumentary system) - शरीर को ढकने का कार्य
* लसिका तन्त्र (Lymphatic system)
* उत्सर्जन तन्त्र (Excreatory system)

इन्हें भी देखें
---------------

* मानव का शरीर रचना विज्ञान
**अंगज** सात्विक अलंकारों का एक भेद है। भरत ने अपने नाट्यशास्त्र में सर्वप्रथम इसका उल्लेख किया है। अंगज अलंकारों में नायिकाओं के उन आंगिक विकारों या क्रियाव्यापारों को परिगणित किया जाता है जिनसे तारुण्य प्राप्त करने पर उनके मन में उद्भूत एवं विकसित काम भाव का पता चलता है। नाट्यशास्त्र (24.6) में भाव, हाव तथा हेला को एक-दूसरे से उद्भूत एवं सत्व के विभिन्न रूप कहा गया है और इसीलिए इन्हें शरीर से संबद्ध माना गया है। आगे इसकी व्याख्या करते हुए नाट्यशास्त्र (24.7) में भरत ने कहा है सत्व शरीर से संबद्ध है, भाव सत्व से उत्पन्न होता है, हाव की उत्पत्ति भाव से और हेला की हाव से है।

भेद
---

अंगज अलंकार के संस्कृत काव्यशास्त्र में उपर्युक्त आधार पर तीन भेद निश्चित किए गए हैं-

### भाव अलंकार

धनंजय ने भरत को आधार मानते हुए कहा है, निर्विकारात्मकात्सत्वादभावस्तत्राद्यविक्रिया (दशरूपक, 2.33) अर्थात्‌ निर्विकार चित्त में यौवनोद्गम के समय आरंभ होने वाला विकार रूप आदि स्पंद ही भाव है। जिस प्रकार बीज का आदि विकार अंकुर के रूप में फुटने के पहले स्थूलता आदि के रूप में प्रकट होता है उसी प्रकार यौवनोद्गम के साथ मन में जिस कामविकार का वपन होता है वही ‘भाव’ कहलाता है।

### हाव अलंकार

भरत ने (ना. 24.9) कहा है, सत्व भाव के उद्रेक के साथ अन्य व्यक्ति के प्रति व्यंजित होता है और इसी की विभिन्न स्थितियों से संबद्ध हाव देखे जा सकते हैं। धनंजय के अनुसार हेलादय श्रृंगारोहावोक्षिभ्रूविकारकृत (दशरूपक 2.34) अर्थात्‌ भाव की वह विकसित अवस्था जिसमें भोगेच्छा प्रकाशक कटाक्षपात आदि विकार प्रकट होने लगते हैं, हाव कहलाती हैं। मन में अवस्थित भाव ही हाव रूप में विशेष व्यक्त हो जाता है। संस्कृत के पंडित भानुदत्त ने लीलाविलासादि दस अलंकारों को हाव कहा है। नारी की स्वाभाविक चेष्टा को वह हाव मानते हैं। पुरुषों में भी लक्षित होने वाले विब्वोक, विलास, विच्छित्ति तथा विभ्रम केवल उपाधि स्वरूप ही उनमें होते हैं। यद्यपि संस्कृत में हाव को अंगज अलंकार का भेद कहा है तथापि हिंदी में हाव शब्द का प्रयोग पूरे सात्विक अलंकारों के लिए होता है।

हेला अलंकार
-----------

भरत (वा. 24.11) ने, ललित अभिनय द्वारा अभिव्यक्त शृंगार रस पर आधारित प्रत्येक व्यक्ति के भाव को हेला की संज्ञा दी है। धनंजय ने हेला का लक्षण इस प्रकार दिया है, स एव. हेला सुव्यक्तश्रृंगाररससूचिका (दसरूपक 2.34), अर्थात्‌ शृंगार की सहज संकेतक अभिव्यक्ति। हिंदी में हेला को हाव के अंतर्मन माना गया है।
| **हाइल حائل‎‎ / Ha'il** |
| --- |
| मानचित्र जिसमें हाइल حائل‎‎ / Ha'il हाइलाइटेड है |
| सूचना |
| **राजधानी** : | हाइल |
| **क्षेत्रफल** : | १,०३,८८७ किमी² |
| **जनसंख्या**(२००४): • घनत्व : | ५,२७,०३३ ५.०७/किमी² |
| **उपविभागों के नाम:** | ज़िले |
| **उपविभागों की संख्या:** | ४ |
| **मुख्य भाषा(एँ):** | अरबी |

**हाइल प्रान्त**, जिसे अरबी में **मिन्तक़ाह​ हाइल** (منطقة حائل‎‎‎) कहते हैं, सउदी अरब के उत्तरी भाग में स्थित एक प्रान्त है। यह सउदी अरब के नज्द क्षेत्र में आता है और इसके उत्तर में अन-नफ़ूद का महान रेगिस्तान है।

इतिहास
------

हाइल प्रान्त के इलाक़े में हज़ारों साल से लोग बस रहें हैं। यहाँ बहुत सी पुरातन स्थल हैं और ऐसी लिपियों में लिखाईयाँ मिली हैं जिन्हें इतिहासकार सभी समझ नहीं पाए हैं।

सउद राजवंश, जिसके नाम पर पूरे देश का नाम 'सउदी अरब' पड़ा है, सन् १७४४ से पूरे अरबी प्रायद्वीप पर अपना क़ब्ज़ा बनाने की कोशिश कर रहा था। हाइल क्षेत्र को उस समय 'जबल शम्मार' (Jebel Shammar, अर्थ:शम्मार पहाड़ियाँ) कहा जाता था और यहाँ शम्मार क़बीलों का ज़ोर था। १७७९ में सउदी जबल शम्मार क्षेत्र में पहुँच गए और यहाँ के नख़लिस्तानी (ओएसिस) क्षेत्रों पर नियंत्रण कर लिया, जिनमें से हाइल शहर एक था। कुछ शम्मारी तो भागकर पास के महान नफ़ूद रेगिस्तान में छुप गए, जबकि कुछ ने सउदियों की अधीनता स्वीकार ली। आगे चलकर यहाँ से सउदी नियंत्रण हट गया और 'रशीद' परिवार का क़ब्ज़ा हो गया, जो सउदियों के कट्टर दुश्मन थे। अंत में १९२१ में ही जाकर यहाँ स्थाई सउदी नियंत्रण हुआ और यह क्षेत्र सउदी अरब का हिस्सा बना।

अर्थव्यवस्था
------------

हाइल प्रान्त में कृषि मुख्य व्यवसाय है। यहाँ पारंपरिक रूप से अनाज और खजूर उगाए जाते हैं। सरकार ने यहाँ सिंचाई का प्रबंध किया है जिस से अब अन्य चीज़ें भी उगाई जाती हैं, जैसे कि फल और ज़ैतून (ओलिव)।

इन्हें भी देखें
---------------

* नज्द
* सउदी अरब के प्रान्त

सन्दर्भ
-------

1. 1 2  An A to Z of Places and Things Saudi, Kathy Cuddihy, pp. 105-106, Stacey International, 2001, ISBN 978-1-900988-40-7, *... Hail has been inhabited for thousands of years ... Scholars are still trying to decipher some of the unfamiliar scripts ... stronghold of the Al-Rashids, once the formidable enemies of the Al-Sauds ...*
2. ↑  Politics in An Arabian Oasis: The Rashidis of Saudi Arabia, Madawi Al Rasheed, pp. 35, I.B.Tauris, 1997, ISBN 978-1-86064-193-0, *... He organized an expedition against Jabal Shammar which fell under saudi domination in 1779 ... Shammar nomadic population retreated to the Great Nafud Desert and escaped control ... the southern Shammar, followed a different course ... occassionally collected the zakat from the Hail population and handed it to the Saudis ...*

| * दे
* वा
* सं
सउदी अरब के प्रान्त (अमीरात) सउदी अरब |
| --- |
| हाइल  •  क़सीम​  •  रियाद  •  तबूक  •  मदीना  •  मक्का  •  बाहाह  •  उत्तरी सीमाएँ  •  जौफ़  •  जाज़ान  •  असीर  •  नजरान  •  पूर्वी प्रान्त |
१२७०२ हुसैनसागर एक्सप्रेस - कोच स१
भारत के सबसे लोकप्रिय रेलगाड़ियों में एक **हुसैनसागर एक्सप्रेस**, हैदराबाद और मुंबई के बीच चलती हैं। यह ट्रैन रेलवे जोन के दक्षिण मध्य रेलवे जोन के अंतर्गत आता हैं, जैसा की हमलोग जानते हैं यह जोन अपनी रेलगाड़ियों के साफ़ सफाई एवं समय-पालन के लिए प्रसिद्ध हैं। 1993 के मध्य में इस ट्रैन की शुरुआत हैदराबाद एवं दादर के बीच हुआ था। प्रारम्भ के दिनों में यह ट्रैन हफ्ते में दो बार चलती थी लेकिन जल्द ही 1994 में ये ट्रैन प्रतिदिन चलने लगी। इस ट्रैन ने पहले से ही चलने वाली मीनार एक्सप्रेस (2001/2102) का स्थान ले लिया, जो बॉम्बे विक्टोरिया टर्मिनस एवं सिकंदराबाद के बीच चलती थी।

एटीमोलोग्य
----------

इस ट्रैन का नामकरण हुसैन सागर झील, हैदराबाद (भारत ) के नाम पर किया गया था, जिसका निर्माण हज़रत हुसैन शाह वाली ने १५६२ में इब्राहिम क़ुली कुतब शाह के  शासन काल में किया था। आज भी ये झील हैदराबाद की शान मानी जाती हैं एवं पर्यटकों के आकर्षण का केंद्र हैं।

ये ट्रैन मुंबई से रात के 21.50 में खुलती है, एवं दुसरे दिन दोपहर को 12.10 मिनट्स पे हैदराबाद पहुँचती हैं। ये ट्रैन कुल १७ जगहों पे रूकती हैं एवं शोलापुर में ये सबसे देर १० मिनट के लिए रूकती हैं। अपने पूरे सफर के दौरान ये ट्रैन 790 किलोमीटर (410 मील ) की दूरी तय करती हैं। यह ट्रैन कुल मिलकर 13 घण्टे 45 मिनट का समय लेती हैं। इस ट्रैन की परिचालन गति 58.7 Km/h की हैं। हैदराबाद से ये दिन के 2:45 में खुलती हैं एवं मुंबई दुसरे दिन सबेरे 4:55 में पहुँचती हैं।

रचना
----

इस ट्रैन में स्लीपर क्लास के 10 डिब्बे, ३ ऐ सी के 2 डिब्बे, 2 ऐ सी का 1 डिब्बा, 1 ऐ सी +2 ऐ सी मिश्रित 1 डिब्बा एवं जनरल क्लास के 4 डिब्बे हैं।
इस ट्रैन की टिकिटों की बुकिंग आई आर सी टी सी के वेबसाइट से होती हैं एवं इसमें स्लीपर क्लास का भाड़ा 425 रुपया ($7), 3 ऐ सी का 1125 रुपया (18$), 2 ऐ सी 1590 रुपया ($26), 1 ऐ सी 2695 रुपया (44$) हैं।

अपने समयबद्धता के चलते ये ट्रैन काफी पॉपुलर हैं एवं इसलिए यात्रिओं के बीच इसकी मांग कभी कम नहीं होती। मुंबई एवं हैदराबाद दोनों जगहों पर काफी लोग काम करते है इसलिए इसमें रिज़र्वेशन काफी मुश्किल से मिलता हैं। देश के दो महत्वपूर्ण व्यापारिक जगहों के ये जोड़ती हैं अत ये बात स्वाभाविक हैं कि इस ट्रैन में भीड़ होगी ही। हैदराबाद एक्सप्रेस के अपेक्षा इसे काफी लोग पसंद करते हैं एवं सोलापूर के लोगों के बीच भी इस ट्रैन की काफी मांग रहती हैं।

इस ट्रैन में पैंट्री कार की भी व्यवस्था हैं एवं इससे आई आर सी टी सी के द्वारा इसकी भी व्यवस्था की जाती हैं। इसमें हैदराबाद के तहजीब को ध्यान में रखते हुए काफी लजीज खाने परोसे जाते हैं। इस ट्रैन में उपलब्ध खाने के दीवाने भी काफी लोग हैं जो नियमित रूप से इस ट्रैन में सफर तय करते हैं। हुसैनसागर में सफर करना एक काफी सुखद अहसास देता हैं, ये बात केवल उनलोगों को समाज में आएगी जिन्होंने इसमें सफर किया हैं।

काफी लोगों के मुह से एवं एक लोकोक्ति की तरह प्रचलित ये स्लोगन हम सबने सुना हैं कि "भारतीय रेल आम भारतीय की जीवन रेखा हैं "ये बात इस ट्रैन पे काफी सटीक बैठती हैं।

सन्दर्भ
-------

1. ↑  "हुसैनसागर एक्सप्रेस (2701)". इंडियारेलइन्फो .कॉम. मूल से 2 अप्रैल 2015 को पुरालेखित. अभिगमन तिथि 3 मार्च 2015.
2. ↑  "हुसैनसागर एक्सप्रेस (2702)". इंडियारेलइन्फो .कॉम. मूल से 2 अप्रैल 2015 को पुरालेखित. अभिगमन तिथि 3 मार्च 2015.
3. ↑  "हुसैनसागर एक्सप्रेस". मूल से 30 मार्च 2015 को पुरालेखित. अभिगमन तिथि 3 मार्च 2015.
4. ↑  "हुसैनसागर एक्सप्रेस". इ रेल.इन. मूल से 24 सितंबर 2015 को पुरालेखित. अभिगमन तिथि 3 मार्च 2015.
निर्देशांक: 23°09′22″N 72°50′02″E﻿ / ﻿23.15605°N 72.83385°E﻿ / 23.15605; 72.83385

**साणोदा** (गुजराती: સાણોદા (તા. દહેગામ)) भारत देश के पश्चिम भाग में
गुजरात राज्य के मध्य भाग में गाँधीनगर ज़िले के कुल 4 (चार) तालुको में दहेगाम तालुका का एक महत्वपूर्ण गाँव है। खेती, खेतमजदूरी और पशुपालन सानोदा गाँव के लोगों का मुख्य व्यवसाय हैं। साणोदा गाँव में गेहूँ, बाजरा, कपास, अरंडी और सब्ज़ियों की फ़सल उगाँईं जाती हैं। साणोदा गाँव में प्राथमिक विद्यालय, माध्यमिक विद्यालय, उच्चतर माध्यमिक विद्यालय, साणोदा बैंक ऑफ़ इंडिया, पँचायतघर, आँगनवाडी, प्राथमिक आरोग्य केन्द्र और डेरी जैसी सुविधाएँ उपलब्ध हैं। गाँव में मुख्य प्रवेश द्वार, सहकारी सेवा मंडल, साणोदा भक्त सेवा समाज, पानी कि टाँकी। 

साणोदा गाँव कि नज़दीक खारी नदी हैं।

जनसंख्या
--------

2001 की जनगणना के अनुसार साणोदा की जनसंख्या 5,078 है। जिस में 2,631 पुरुषो और 2,447 महिलाएँ हैं।

स्कूलों
-------

साणोदा आदर्श प्राथमिक विद्यालय (गुजराती और इंगलिश माध्यम स्कूल)
* पटेल एम. जे. हाईस्कूल साणोदा (गुजराती माध्यम स्कूल)

* साणोदा माध्यमिक विद्यालय (गुजराती और इंगलिश माध्यमिक स्कूल)

साणोदा उच्चतर माध्यमिक विद्यालय (गुजराती और ईन्ग्लिश माध्यम उच्चतर माध्यमिक स्कूल)
* कोलेज (गुजराती और ईन्ग्लिश माध्यम कोलेज)

धार्मिक स्थलों
--------------

* महादेव मंदिर
* महाकाली माताजी मंदिर
* आशापुरी माताजी मंदिर
* चामुँडा माताजी मंदिर
* दशा माताजी मंदिर

देखने लायक स्थलो
----------------

महादेव मंदिर (ये मंदिर में मेला भी होता हैं।
* खारी नदी

खारी नदी

सन्दर्भ
-------
**हावड़ा-दिल्ली मुख्य लाइन** दिल्ली और कोलकाता को जोड़ने वाली एक रेलवे लाइन है जो पूरे उत्तर भारत को काटती है। 1866 में "1 डाउन/2 अप मेल" ट्रेन की शुरुआत के साथ 1,532 किमी (952 मील) रेलवे लाइन को यातायात के लिए खोल दिया गया था।

इतिहास
------

### 1 डाउन/2 अप मेल

इंग्लैंड में पहली बार चलने के 30 वर्षों के भीतर भारत में रेलवे परिवहन शुरू किया गया था। गवर्नर जनरल लॉर्ड डलहौजी ने न केवल माल और लोगों को ले जाने में बल्कि सशस्त्र बलों के आंदोलन में भी एक विशाल देश पर ब्रिटिश नियंत्रण हासिल करने के लिए परिवहन के त्वरित साधनों के लिए एक जबरदस्त क्षमता का अनुमान लगाया।

ईस्ट इंडियन रेलवे कंपनी, जिसका गठन 1 जून 1845 को हुआ था, ने 1846 में कोलकाता से मिर्जापुर होते हुए दिल्ली तक एक रेलवे लाइन के लिए अपना सर्वेक्षण पूरा किया, जिसे बाद में कलकत्ता कहा जाता था। कंपनी शुरू में सरकारी गारंटी से इनकार करने पर निष्क्रिय हो गई, जो 1849 में दी गई थी। इसके बाद, कोलकाता और राजमहल के बीच एक "प्रयोगात्मक" लाइन के निर्माण और संचालन के लिए ईस्ट इंडियन रेलवे कंपनी और ईस्ट इंडिया कंपनी के बीच एक समझौते पर हस्ताक्षर किए गए, जिसे बाद में मिर्जापुर के रास्ते दिल्ली तक बढ़ाया जाएगा। निर्माण 1851 में शुरू हुआ।

ईस्ट इंडियन रेलवे की पहली ट्रेन, 1854
हावड़ा स्टेशन एक टिन शेड था और कोलकाता से इस तक पहुंचने के लिए एक नौका में हुगली को पार करना पड़ता था। 15 अगस्त 1854 को, पूर्वी खंड में पहली यात्री ट्रेन 39 किमी (24 मील) दूर हुगली तक चलाई गई थी। 1 फरवरी 1855 को पहली ट्रेन हुगली से रानीगंज तक चली, हावड़ा से 195 किमी (121 मील) रास्ते में अजय नदी को पार करते हुए अक्टूबर 1859 में लाइन को राजमहल तक बढ़ा दिया गया था। राजमहल से, गंगा के किनारे पश्चिम की ओर बढ़ते हुए, 1861 में भागलपुर , फरवरी 1862 में मुंगेर, और दिसंबर 1862 में वाराणसी (गंगा के पार) और फिर यमुना के तट पर नैनी तक पहुँचते हुए, निर्माण तेजी से आगे बढ़ा। इस कार्य में जमालपुर में ईआईआर की पहली सुरंग और आरा में सोन नदी पर पहला बड़ा पुल शामिल था।

संदर्भ
------

1. ↑  Rao, M.A. (1988). *Indian Railways*, New Delhi: National Book Trust, pp.42–3
2. ↑  Rao, M.A. (1988). *Indian Railways*, New Delhi: National Book Trust, p.35
3. ↑  "Howrah–New Delhi Rajdhani Express". india9. अभिगमन तिथि 2011-11-12.
4. ↑  "The Chronology of Railway development in Eastern Indian". railindia. मूल से 16 March 2008 को पुरालेखित. अभिगमन तिथि 2011-11-17.
**स्क्लैटर मोनाल** (अंग्रेज़ी: Sclater's monal) या (crestless monal) (Lophophorus sclateri) मोनाल प्रजाति का एक पक्षी है जो पूर्वी हिमालय में पाया जाता है तथा इसकी एक उपजाति अरुणाचल प्रदेश के मिश्मी पहाड़ों में पाई जाती है।

पर्याय
------

इसको मिश्मी भाषा में *ट्रट्टा*, *पोआ पदोइ*, *पुइ दि* तथा *पेदे* कहते हैं।

आकार
----

नर का आकार करीब २७ इंच (६८ से.मी.) होता है, पंखों की लंबाई १२.४ इंच (३१.५ से.मी.) तथा पूँछ ९ इंच (२३ से.मी.) लंबी होती है।

आवास का क्षेत्र
---------------

यह पक्षी पूर्वी हिमालय का मूल नीवासी है जो भारत  के अरुणाचल प्रदेश से लेकर पूर्व की ओर उत्तरी म्यानमार , दक्षिण-पूर्वी तिब्बत  तथा चीन  के पश्चिमी यूनान इलाके में पाया जाता है।

आवास
----

इसके आवास का स्थान होता है वृक्ष रेखा के अल्पाइन चारागाह, उसके नीचे बुरंश के झाड़ तथा पथरीली खड़ी ढलानें यानि ३,०००-४,२०० मी. (९,९००-१३,८०० फ़ीट) से लेकर नीचे तक बलूत-बुरंश के तथा शंकुधारी वन जिनमें बाँस भी मौजूद होते हों, अज़ेलिया (Azalea) के वन, जूनिपर (Juniper) तथा कोटोनिअस्टर (Cotoneaster) के वन, और अक्टूबर में यह २,०००-३,००० मीटर (६,५००-९,९०० फ़ीट) वाले शीतोष्ण शंकुधारी वन में आ जाते हैं।

आहार
----

यह कन्द, मूल, बीज, छाल और पत्तियाँ खाते हैं।

सन्दर्भ
-------

1. 1 2 3 4  बर्डलाइफ़ इंटरनैशनल (२०१३). "*Lophophorus sclateri*". *IUCN Red List of Threatened Species. Version 2013.2*. International Union for Conservation of Nature. अभिगमन तिथि १८ मई २०१६.
2. ↑  anonymous. *Indian Bird Names*. ENVIS centre Bombay Nat. Hist. Society. पृ॰ ६९. मूल से 9 अप्रैल 2016 को पुरालेखित. अभिगमन तिथि १८ मई २०१६. नामालूम प्राचल `|archived by=` की उपेक्षा की गयी (मदद)
3. ↑  Hume, A.O.; Marshall, C.H.T. (1880). *Game Birds of India, Burmah and Ceylon*. **I**. Calcutta: A.O. Hume and C.H.T. Marshall. पृ॰ १३५. मूल से 26 सितंबर 2016 को पुरालेखित. अभिगमन तिथि १८ मई २०१६.
"पुणे में स्टीफन शूस्टर (2012)"
स्टीफन शूस्टर ने हम्बोल्ट विश्वविद्यालय, बर्लिन, जर्मनी से जैव भौतिकी (बायो फिजिक्स) का अध्ययन किया और विश्वविद्यालय के ही सैद्धांतिक जैव भौतिकी विभाग (थ्योरेटिकल बायो फिजिक्स डिपार्टमेंट) के प्रो. रेनहार्ट हेनरिच के निर्देशन में "थ्योरेटिकल स्टडीज ऑन द इंटररिलेशन बिटवीन टाइम हायरार्की इन एन्ज़ीमाटिक रिएक्शन सिस्टम्स एंड ऑप्टिमाइजेशन प्रिंसिपल्स" विषय पर अपनी पी. एच. डी. पूरी कीI 

वर्ष 2003 में उन्होंने फ्रेडरिक शिलर विश्वविद्यालय, जेना, जर्मनी के बायोइंफोर्मेटिक्स विभाग में प्रोफ़ेसर के रूप में अपना कार्यारम्भ कियाI

स्टीफन शूस्टर जेना सेंटर फॉर बायोइंफोर्मेटिक्स के प्रवक्ताओं में से एक हैंI वे विभिन्न अनुसंधान परियोजनाओं पर कार्य कर रहे हैं, जिनमें से अधिकांश अनुसंधान प्रस्ताव जर्मन शिक्षा एवं अनुसंधान मंत्रालय (बीएमबीएफ) द्वारा प्रायोजित हैंI इन परियोजनाओं में वर्चुवल लीवर नेटवर्क और जेरेन्टोसिस (उम्र वृद्धि से संबंधित) के सिस्टम्स बायोलॉजी का अध्ययन शामिल हैI 

स्टीफन शूस्टर वर्तमान में "बायोसिस्टम्स" जर्नल के संपादक हैंI 

उनके छोटे भाई रॉबर्ट शूस्टर एक मंच निर्देशक हैंI

स्टीफन शूस्टर वर्तमान में निम्नलिखित विषयों पर अनुसंधान में संलग्न हैं 

* सिस्टम्स बायोलॉजी
* एलीमेंट्री मोड्स (मेटाबोलिक पाथवे एनालिसिस)
* [[इवोल्यूशनरी गेम थ्योरी गेम थ्योरी]]
* मेटाबोलिक कंट्रोल एनालिसिस
* बायोलॉजिकल ओसिलेशन्स

स्टीफन शूस्टर ने एलीमेंट्री मोड एनालिसिस के विकास में अहम योगदान दिया हैI
सीमेंट का उपयोग।

**सीमेंट** आधुनिक भवन निर्माण मे प्रयुक्त होने वाली एक प्राथमिक सामग्री है। सीमेंट मुख्यतः कैल्शियम के सिलिकेट और एलुमिनेट यौगिकों का मिश्रण होता है, जो कैल्शियम ऑक्साइड, सिलिका, एल्यूमीनियम ऑक्साइड और लौह आक्साइड से निर्मित होते हैं। 

सीमेंट बनाने कि लिये चूना पत्थर और मृत्तिका (क्ले) के मिश्रण को एक भट्ठी में उच्च तापमान पर जलाया जाता है और तत्पश्चात इस प्रक्रिया के फल:स्वरूप बने खंगर (क्लिंकर) को जिप्सम के साथ मिलाकर महीन पीसा जाता है और इस प्रकार जो अंतिम उत्पाद प्राप्त होता है उसे **साधारण पोर्टलैंड सीमेंट** (सा.पो.सी.) कहा जाता है।

भारत में, सा.पो.सी. का निर्माण मूलत: तीन ग्रेड (श्रेणी) मे होता है। ग्रेड-33, ग्रेड-43 और ग्रेड-53, यह संख्यायें 28 दिनों के बाद प्राप्त इसकी सम्पीड़ित सामर्थ्य (कॉम्प्रेसिव स्ट्रेंग्थ) को इंगित करती हैं, जब एक निर्धारित प्रक्रियानुसार इसका परीक्षण किया गया हो। 

सा.पो.सी. के अलावा, कई अन्य प्रकार के सीमेंट का भी उत्पादन होता है और उनमें से अधिकांश विशेष प्रयोजनों के लिए होते हैं, उदाहरण के लिए सल्फेट प्रतिरोधी सीमेंट, सफेद सीमेंट, तेल-कूप सीमेंट, आदि। इन सबके साथ कुछ सामान्य प्रयोजन सीमेंट भी होते हैं और इनमे सबसे आम प्रकार है पोज़ोलाना पोर्टलैंड सीमेंट (पो.पो.सी.)।

पोर्टलैंड पोज़ोलाना सीमेंट
--------------------------

पोज़ोलाना आवश्यक रूप से एक सिलिसियस सामग्री है जो जिसमे कोई सीमेंटकारक (cementitious/ जोड़ने वाले) गुण नहीं होते लेकिन यह जल की उपस्थिति में यह सामान्य तापमान पर कैल्शियम हाइड्रोक्साइड के साथ प्रतिक्रिया कर उन यौगिकों का निर्माण करता है जिनमे सीमेंटकारक गुण होते हैं। 

पोज़ोलाना, पोर्टलैंड पोज़ोलाना सीमेंट के विनिर्माण में इस्तेमाल किया जाता है, यह शेल (स्लेटी पत्थर), टफस्, ज्वालामुखी की राख, प्यूमिसाइट्स और द्विपरमाणुविक मृदा की तरह प्राकृतिक हो सकता है। मिट्टी के कैल्सिनेशन से संसाधित पदार्थ और उड़न राख का उपयोग भी पोज़ोलाना सीमेंट के विनिर्माण में किया जाता है।

पोर्टलैंड पोज़ोलाना सीमेंट का विनिर्माण या तो पोर्टलैंड सीमेंट खंगर, पोज़ोलाना और जिप्सम, को एक साथ महीन पीस कर होता है या फिर समान रूप से और अच्छी तरह साधारण पोर्टलैंड सीमेंट और पोज़ोलाना चूर्ण (पावडर) को सम्मिश्रित कर बनाया जाता है।

सन्दर्भ
-------

इन्हें भी देखें
---------------

* कंक्रीट

बाहरी कड़ियाँ
-------------

* इण्डियन सीमेण्ट रिव्यू - THE ONLY MONTHLY MAGAZINE OF THE INDIAN CEMENT INDUSTRY]
* **सीमेंट में सरिया का इस्तेमाल क्यों किया जाता है - इसकी क्या वजह हो सकती है[*मृत कड़ियाँ*]**

*
हाइपरलूप
**हाइपरलूप ट्रेन** चुंबकीय शक्ति पर आधारित तकनीक है।जिसके अंतर्गत खंभों के ऊपर (एलीवेटेड) पारदर्शी ट्यूब बिछाई जाती है। इसके भीतर बुलेट जैसी शक्ल की लंबी सिंगल बोगी हवा में तैरते हुए चलती है।

गति
---

हाइपरलूप कैप्सूल का योजनामूलक चित्र। इसके तीन भाग हैं- सामने वायु-कम्प्रेसर है, बीच में यात्री डिब्बा (2 × 14 = 28) है और पीछे बैटरियों के लिये जगह है। 
इसमें घर्षण नहीं होता है इसलिए इसकी गति १२०० किलोमीटर/घंटा से भी अधिक हो सकती है।

विशेषताएं
---------

* विद्युत् खर्च न्यूनतम
* घर्षण रहित संचालन
* यात्री एवं माल परिवहन में सालाना 15 फीसद बढ़ोतरी

वर्तमान स्वरूप
--------------

फिलहाल यह योजना अभिकल्पना के स्तर पर है। इसे व्यावहारिक शक्ल दिया जाना बाकी है।

विविध कम्पनियां
---------------

* हाईपरलूप वन: इस तकनीक में अग्रणी कम्पनी है।
* डिनक्लिक्स ग्राउंडव‌र्क्स कंपनी
* ऐकॉम
* लक्स हाइपरलूप नेटवर्क
* हाइपरलूप इंडिया
* इंफी-अल्फा

सन्दर्भ
-------

1. 1 2 3 4 5  "संग्रहीत प्रति". मूल से 1 मार्च 2017 को पुरालेखित. अभिगमन तिथि 28 फ़रवरी 2017.

बाहरी कड़ियाँ
-------------

* हाइपर लूप ने दिखाया प्लेन से भी तेज सफर का सपना, सुरेश प्रभु ने बताया बेहद रोमांचक
* भारत की पांच कंपनियां हाइपरलूप ट्रेन चलाने की इच्छुक (०१ मार्च, २०१७)
**अटरिया** (Atariya) भारत के उत्तर प्रदेश राज्य के हरदोई ज़िले में स्थित एक गाँव है।

विवरण
-----

यह गांव रूपापुर-भरखनी मार्ग पर स्थित है। यह गांव हरदोई जनपद मुख्यालय से ४९ कि०मी० दूरी पर स्थित है। यहां दुर्गा मंदिर अटरिया स्थित है। यह गांव श्री रामताल धाम से ४ कि०मी० की दूरी पर स्थित है।

जनसंख्या
--------

2011 की जनगणना के अनुसार इस गांव की जनसंख्या 437 पुरुष एवं महिलाएं हैं।

आदर्श स्थल
----------

### श्री दुर्गा मन्दिर

यह मन्दिर गांव के पश्चिम में स्थित है। इस मन्दिर का निर्माण समस्त ग्राम वासियों के सहयोग से हुआ।‌ यह मन्दिर गांव से लगा हुआ है। नवरात्रि में यहां पर भक्तों का तांता लग जाया करता है। तांता मतलब बहुत से भक्त ।

### श्री महा कालेश्वर शिव मन्दिर

यह मन्दिर गांव के उत्तर पूर्व में स्थित है।

भूगोल
-----

यह गांव पूर्व में दघेला तथा दक्षिण में महमूदपुर गांव की सीमा से लगा हुआ है। गांव के उत्तर में श्री रामताल धाम स्थित है। गांव की भूमि कृषि योग्य एवं उपजाऊ है।

प्रमुख फसलें
------------

गेहूं, धान, बाजरा, मूंगफली, आलू आदि मुख्य फसलें हैं।

इन्हें भी देखें
---------------

* हरदोई ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
**हैरी पॉटर** (अंग्रेज़ी: Harry Potter) फिल्म श्रृंखला ब्रिटिश लेखिका जे. के. रोलिंग द्वारा सात हैरी पॉटर (उपन्यास) पर आधारित है। यह श्रृंखला आठ कल्पना साहसिक फ़िल्मे है क्यूंकी आखरी किताब को दो हिस्सों मे प्रदर्शित किया गया है।

मुख्य पात्र
-----------

फिल्म की में कहानी तीन मुख्य किरदार हैं। हैरी पॉटर, हर्माइनी ग्रेंजर और रॉन वीज़्ली हैं। हैरी पॉटर का किरदार डैनियल रैड्क्लिफ़, हरमाईनी ग्रेंजर का किरदार एमा वॉटसन और रॉन वीज़्ली का किरदार रूपर्ट ग्रिंट निभाया है।

### अन्य पात्र

अन्य उल्लेखनीय कलाकारो मैं रूबेउस हग्रेड के रूप में रॉबी कोल्टरन, सेवेरस स्नेप के रूप में आलन रिक्मन, मिनर्वा मक्गोनगल्ल के रूप में मॅगी स्मिथ निभाया है। ऐसे ही ड्रेको मलफोय के रूप में टॉम फेलटन, रिचर्ड हैरिस ने प्राध्यापक ऐल्बस डम्बल्डोर की भूमिका निभाई, निधन होने के कारण फिर तीसरी फिल्म में, हैरी पॉटर और आज़कबान के कैदी से दवीड हेयमान बाकी बची हर फिल्म मैं डम्बल्डोर की भूमिका निभाई| रॅल्फ फियेन्नेस ने लॉर्ड वोल्डेमॉर्ट, ब्रेंडन ग्लीज़न ने अलस्तोर मूडी, रिचर्ड ग्रिफैत्स ने वेरनोन डर्स्ली, रॉबर्ट हार्डी नी कॉर्नेलियस फ़ज, जेसन आइज़क्स ने लूसियस मलफोय, गेरी ओल्ड्मन ने सिरियस ब्लैक की भूमिकाएँ निभाई|

श्रृंखला
--------

हैरी पॉटर (उपन्यास) श्रंखला की ७ (सात) किताबों पर ८ (आठ) फ़िल्मे निर्धारित हैं। जिसकी आखरी किताब की फिल्म को दो हिस्सों मैं बनाया गया है। हैरी पॉटर की आखरी फिल्म दुनीया की तीसरी सब्से जादा पैसे कमाने ने वाली फिल्म है। हैरी पॉटर की फिल्म श्रृंखला दुनिया मे जादा पैसे कमाने वाली श्रृंखला है।

### हैरी पॉटर और पारस पत्थर

*मुख्य लेख : (हैरी पॉटर और पारस पत्थर)*   

  

हैरी पॉटर कड़ी की पहली फिल्म है। जिसको ४ नवेंबर २००१ को प्रदर्शित किया गया था। यह फिल्म एक ११ साल के अनाथ किशोर के बारे है जिसे उसकी मासी ने पाला था और उनका व्यवहार हॅरी के प्रति बहुत ही प्रतिकूल था। इस फिल्म में हॅरी को पता चलता है कि वह एक जादूगर है। और वह हॉग्वार्ट्स जादूगरी और तंत्र-मंत्र के विद्यालय में दाखिला लेता है और वहाँ कुछ दोस्त व दुश्मन भी बनता है और उसके दोस्तों की वजह से वह वॉल्डेमॉर्ट का सामना करता है। जो उसके माता-पिता का कातिल था। वॉल्डेमॉर्ट हॅरी के माता-पिता की हत्या कर देता है जब हॅरी सिर्फ़ १ साल का था। वॉल्डेमॉर्ट ने हॅरी पॉटर को भी मरने की कोशिश की थी परंतु वह श्राप वॉल्डेमॉर्ट को रहस्यमय तरीके से परिबद्ध हुआ वॉल्डेमॉर्ट काज़ोर और असहाय होगया। जिस कारण हॅरी जादुई दुनिया में बहुत प्रसिद्ध हो गया।

इन्हें भी देखें
---------------

* हैरी पॉटर और रहस्यमयी तहख़ाना
* जुरासिक पार्क फ्रैंचाइजी
* वॉर ऑफ़ द प्लेनेट ऑफ़ द एप्स
* ट्रांसफार्मर्स: द लास्ट नाइट
* स्पाइडरमैन: होम कमिंग
* अवेंजर्स: इन्फिनिटी वॉर
* अवेंजर्स: एज ऑफ़ अल्ट्रॉन

सन्दर्भ
-------

1. ↑  "'हैरी पॉटर' सिरीज़ की अगली फ़िल्म में हैरी नहीं होंगे!". मूल से 14 जून 2018 को पुरालेखित. अभिगमन तिथि 8 जून 2018.
**विलय** या **सॉल** (sol) किसी सतत तरल माध्यम में बहुत छोटे ठोस कणों से बना एक कोलाइड है। सॉल काफी स्थायी होते हैं और टिण्डल प्रभाव दिखाते हैं। इनके कुछ उदाहरण ये हैं- रक्त, रंजित स्याही, कोशिका का तरल, पेंट, मिल्क ऑफ मैग्नेशिया, कीचड़ आदि। सॉल का उपयोग प्रायः सॉल-जेल प्रक्रिया में किया जाता है। कृत्रिम सॉल का निर्माण दो विधियों द्वारा किया जाता है- परिक्षेपण (dispersion) द्वारा या संघनन (condensation) द्वारा। प्रायः सॉल के लिए परिक्षेपण माध्यम (dispersing medium) के रूप में कोई द्रव होता है तथा परिक्षिप्त माध्यम (Dispersed phase) के रूप में कोई ठोस।

द्रवरागी और द्रवविरागी सॉल का निर्माण
-------------------------------------

### सिद्धान्त

द्रवरागी (lyophilic) सॉलों में परिक्षिप्त प्रावस्था के कणों का परिक्षेपण माध्यम के कणों की ओर आकर्षण होता है अतः यह सॉल द्रवविरागी (lyophobic) सॉलों की अपेक्षा अधिक स्थाई होते हैं। सॉलों के स्थायित्व के लिए उत्तरदायी दो कारक हैं - आवेश और विलायक कणों का विलायक योजन।

द्रव रागी सॉलों का स्थायित्व मुख्यतः कोलॉइडी कणों के विलायक योजन के कारण होता है जबकि द्रव विरागी सॉल कोलॉइडी कणों के आवेश द्वारा स्थायित्व प्राप्त करते हैं। अपने आवेश के कारण कोलॉइडी कण विलयन में निलंबित रहते हैं और स्वंफदन नहीं होता। यह आवेश ऋणात्मक अथवा धनात्मक हो सकते हैं। ऋणात्मक आवेश वाले सॉल के कुछ उदाहरण हैं स्टार्च और आर्सेनियस सल्पफाइड। फेरिक क्लोराइड को गरम जल के आध्क्यि में मिलाने पर जलयोजित फेरिक ऑक्साइड का धन आवेशित सॉल बनता है तथा जब फेरिक क्लोराइड को छंव्भ् विलयन मिलाने से जलयोजित फेरिक ऑक्साइड का ऋण आवेशित सॉल बनता है। द्रवरागी सॉल, पदार्थ को सीधे ही उपयुक्त द्रव में मिलाकर और विलोड़ित करके बन जाते हैं। द्रव विरागी सॉलों को सीधे ही विलायक में मिलाकर विलोड़ित करने से नहीं बनाया जा सकता। इन्हें बनाने के लिए विशेष विद्यियाँ अपनाई जाती हैं।
**स्टन्टमैन** 1994 में बनी हिन्दी भाषा की एक्शन फिल्म है। इसमें जैकी श्रॉफ और ज़ेबा बख्तियार प्रमुख भूमिका में हैं।

संक्षेप
-------

अमीर रीना अपने भाई के दोस्त, पुणे स्थित बजरंग तिवारी जो मोटरबाइक-स्टंटमैन है के साथ प्यार में पड़ती है। उसकी विधवा मां को वो पसंद नहीं है। जब रीना ने उससे शादी करने का जोर दिया, तो उसकी मां ने विजय और बजरंग से अपने पति के जैसे अपने जीवन को खतरे में न डालने के लिए बात करने का प्रयास किया। बजरंग के पिता भी इसी खतरनाक पेशे से जीवन खो चुके थे। वह बजरंग को उसके साथ रहने की पेशकश करती है, लेकिन उसने मना कर दिया। विवाह होता है और रीना अपने पति के साथ झोपड़ियों में रहने के लिए चली जाती है। इसके तुरंत बाद वह एक बेटी गुड्डी को जन्म देती है। विजय के मारे जाने के बाद उनका जीवन बिखर गया और सबूत बजरंग की ओर इंगित करते हैं। रीना उसे छोड़ देती है और अपनी मां के साथ आगे रहती है और चाहती है कि गुड्डी भी उसके साथ रहें। बाद में वह पाती है कि बजरंग गुड्डी को लेकर फरार हो गया है।

मुख्य कलाकार
------------

* जैकी श्रॉफ - बजरंग तिवारी
* ज़ेबा बख्तियार - रीना तिवारी
* टिन्नू आनन्द - प्रेम कुमार
* रीटा भादुड़ी - रीना की माँ
* शक्ति कपूर - रूप "रॉकी" कुमार
* सतीश शाह - मस्तान
* समीर चित्रे - विजय
* जैक गॉड

संगीत
-----

सभी गीत समीर द्वारा लिखित; सारा संगीत नदीम-श्रवण द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "ये आँख है आइना" | कुमार सानु, अलका याज्ञनिक | 05:40 |
| 2. | "आज मिले हो कल फिर" | कुमार सानु, अलका याज्ञनिक | 06:34 |
| 3. | "जिंदगी क्या है एक नगमा" | कुमार सानु, अलका याज्ञनिक | 06:49 |
| 4. | "अम्मा देख तेरा मुंडा" | बाली ब्रह्मभट्ट, अलका याज्ञनिक | 04:34 |
| 5. | "आती है तेरी याद आती है" | कुमार सानु, अलका याज्ञनिक | 05:43 |
| 6. | "ये मैंने सोच लिया" | कुमार सानु, सुहासिनी | 06:23 |
| 7. | "कोई दिल दुखाए ना ऐसे किसी का" | सोनू निगम | 05:40 |

बाहरी कड़ियाँ
-------------

* *स्टंटमैन*  इंटरनेट मूवी डेटाबेस पर